Krajevna skupnost Begunje

Svet krajevne skupnosti

Datum: 2.07.2020

**Z A P I S N I K**

**11. redne seje sveta KS, ki je bila v četrtek, 2.07.2020 ob 19.00 uri**

**v pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Sandi Jurejevčič, Matevž Langus,

Mojca Markič in Vesna Papler;

**Opr. odsotni:** Liljana Leš, Jožica Režonja in Matjaž Trček

**Neop.odsotna:** Tjaša Legat

Predsednica je po ugotovljeni sklepčnosti predlagala

**Dnevni red:**

1. Potrditev zapisnika 10. redne seje sveta KS Begunje
2. Poročilo o sestanku v PBB: predlog nove intervencijske poti s krožiščem
3. Strategija prostorskega razvoja KS Begunje: izdelava projektne naloge v okviru arhitekturne delavnice
4. Razno (tekoča problematika, obravnava vlog, prošenj…)

**Ad.1.:** Pri zapisniku 10. redne seje so bile podane naslednje obrazložitve:

- Glede preplastitve ceste v Dvorski vasi je predlog občine, da se prestavi v leto 2021 in se sanira v celoti; člani se strinjajo, glede zanesljivosti realizacije v naslednjem letu imata Vesna Papler in Jože Hajnrihar pomisleke.

- Za izvedbo lesenih ograj smo dobili podatke o izvajalcu t.j. LOS, cena je cca 100 €/m. Za izvedbo ima podjetje vse potrebne certifikate, daje 10 letno garancijo.

- Udeležba na delavnici za participativni proračun iz naše KS je bila skromna, samo 3 udeleženci. izšel je javni poziv za pripravo predlogov. Pripravi jih lahko vsak posameznik, obrazci so na spletni strani občine.

Predlagane naloge, dela ne smejo biti vključena v proračun občine oz. krajevne skupnosti. Vrednost pa je od 2.000 – 15.000 €.

Nerealiziran je sklep št. 2 in se realizacija prenese na jesen.

**Sklep št. 1.: Sprejme in potrdi se zapisnik 10. redne seje sveta krajevne skupnosti.**

**Ad.2.:**  Predsednica poroča da sta bila v sredo 10.junija z Matevžem na sestanku v PBB, kjer je bil predstavljen osnutek načrta za intervencijsko pot na južnem delu bolnice. Dostop bi se uredil s krožnim križiščem pod vrtcem. Istočasno bi poskušali umestiti tudi prehod za pešce pri bolnici, kjer so ležeči policaji. Le-ti so zelo neugodni in bi za ta del našli boljšo rešitev.

Osnutek načrta podrobneje obrazloži in predstavi Matevž Langus, s poudarkom, da nekatere stvari še niso dorečene. Je pa PBB pridobila soglasje ZVKD Kranj, da sme posegati na omenjeno zemljišče, tudi za rušitev preostanka zidu. S to rušitvijo se odpre pogled, razširi prostor in pokaže se možnost ureditve problematičnega dela državne ceste. O obvoznici na južnem delu PBB svet KS ni podal pozitivnega mnenja.

V PBB razmišljajo o dodatnih uporabi prostora, o ponovni uvedbi delovne terapije, zobni ambulanti,..

V razpravi so sodelovali vsi prisotni in podprli prizadevanje PBB, pozdravili sodelovanje s KS,..

**Sklep št.2.: Svet krajevne skupnosti podpira PBB v njenih prizadevanjih za ureditev intervencijske poti z južne strani.**

**Pozdravljamo pozitivno sodelovanje tudi v prihodnje.**

**Ad.3.:** Predsednica prisotne seznani o vabilu NZS za sodelovanje na Arhitekturni delavnici Nogometne zveze Slovenije (NZS) z naslovom: Strokovne podlage za prostoročno infrastrukturo – športni parki 4. Strošek delavnice je 1.900 € brez ddv. Prijavo je potrebno oddati do 3.07.2020; delavnice pa bodo od 28.09. – 2.10.2020.

S projektno nalogo bomo OR predstavili potrebe naše KS in s tem postavili smernice za OPPN center Begunj. Trenutno občino le seznanjamo z našimi predlogi, potrebami ter samo čakamo kdaj oz. če bo sploh prišlo do realizacije.

V razpravi so sodelovali vsi prisotni, mnenja so bila različna, kaj bomo s tem pridobili, bomo kaj dosegli na OR,…

**Sklep št.3.: KS Begunje se prijavi na arhitekturno delavnico v okviru NZS. Prijavo na arhitekturno delavnico NZS pripravi Matevž Langus.**

**V kolikor bo prijava uspešna, se za odgovornega s strani KS predlaga Matevž Langus v sodelovanju vseh članov sveta KS Begunje.**

**Ad.4.:**

a) Janez Gašperin sprašuje ali je že kakšen odziv na idejo o zapornici v Dragi in sv. Peter.- Med ljudmi ta informacija še ni zaokrožila, zato tudi še ne odziva. Bomo pa v jeseni o ideji skušali dobiti mnenje lastnikov gozdov, zemljišč, uporabnikov,..

Ena od možnosti izvedbe je tudi preko participativnega proračuna. Treba je pripraviti predlog, prav tako še za druge naloge.

b) Odpadki iz peskokopa v Dragi bodo odstranjeni; izvedeli smo, kdo jih je pripeljal.

c) Ivan Cingerle prosi za dovoljenje za namestitev poštnega nabiralnika. Predlog Jožeta Hajnriharja je, da se prestavi pepelnik na novo lokacijo, da se nabiralnika postavita eden vrh drugega.

Sočasno bi na novo uredili tudi obvestilno tablo o ustanovah, dejavnostih v prostorih KS. Tablo bi uredila KS(Jože Hajnrihar) v sodelovanju z Janijem Kolmanom.

Na vseh oglasnih deskah bi se zamenjal logotip ter dodal internetni naslov

Seja je bila zaključena ob 20,45 uri.

Zapisala: Predsednica sveta KS:

Jožica Hrovat Marija Hrovat